b'\n_START_ARTICLE_\nTadej To\xc5\xa1\n_START_SECTION_\n\xc5\xbdivljenjepis\n_START_PARAGRAPH_\nTadej To\xc5\xa1 se je rodil v Ljubljani, osnovno in srednjo \xc5\xa1olo pa je obiskoval na Ptuju. Na Akademiji za gledali\xc5\xa1\xc4\x8de, radio, film in televizijo v Ljubljani je \xc5\xa1tudiral igro pod mentorstvom Borisa Cavazze in Jo\xc5\xbeice Avbelj. Je poro\xc4\x8den in ima dve h\xc4\x8derki in enega sina. H\xc4\x8derkama je ime Julija in Eva, sinu pa Andrej.\n_START_SECTION_\nKariera\n_START_PARAGRAPH_\nOd leta 2000 je stalni \xc4\x8dlan ansambla SNG Maribor. Igral je v mnogih stand-up komedijah Hamlet in Zapufanpikasn, dramskih uprizoritvah Bepop, Kar ho\xc4\x8dete in Don Juan ter celove\xc4\x8dernih filmih Hit poletja, Predmestje, Outsider in Gremo mi po svoje 2. Vodil je sedem podelitev Bob leta in podelitev Viktorjev za leto 2009 in 2013. Od leta 2016 je \xc4\x8dlan igralskega ansambla SNG Drama Ljubljana.'